Nafarroako Parlamentuko Mahaiak, 2020ko abenduaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Aznárez Igarza andreak aurkeztutako galdera, familia gurasobakarrentzat jaiotzagatiko 24 asteko baimenaren eskubideari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko abenduaren 4an

Lehendakaria: Unai Hualde Iglesias

GALDERAREN TESTUA

Podemos-Ahal Dugu foru parlamentarien elkarteari atxikitako foru parlamentari Ainhoa Aznárez Igarzak, Legebiltzarreko Erregelamenduan xedatuaren babesean, honako galdera hau aurkezten du, Eskubide Sozialetako kontseilariak abenduaren 10ko Osoko Bilkuran erantzun diezaion.

Euskal Autonomia Erkidegoko Auzitegi Nagusiak, azkenean, familia gurasobakar batentzako 24 asteko baimenerako eskubidea aitortzen duen epaia eman ondoren,

Zer ekintza egitea gomendatzen die Nafarroako Gobernuak Foru Komunitateko familia gurasobakarrei eskubide horretaz baliatu ahal izateko?

Iruñean, 2020ko abenduaren 2an

Foru parlamentaria: Ainhoa Aznárez Igarza